Πλάοσνικ

Το Πλάοσνικ ή απλώς Πλάος () είναι αρχαιολογικός και ιερός χώρος στην Οχρίδα της σημερινής Βόρειας Μακεδονίας, σε υψόμετρο 250 κάτω από το Φρούριο του Σαμουήλ. Στο εγγύς μέλλον, το αρχαιολογικό συγκρότημα θα περιλαμβάνει κονάκια, όπως συνέβαινε και κατά την περίοδο του Κλήμη της Οχρίδας, καθώς και αριθμό εκθεμάτων.

 Αρχαιολογικοί χώροι 

 Εκκλησία Αγίου Κλήμη 

Η εκκλησία ανεγέρθηκε από τον Άγιο Κλήμη το 893 στα ερείπια Παλαιοχριστιανικής Βασιλικής, ενώ ήταν αφιερωμένη στον Άγιο Παντελεήμονα. Ήταν στην συγκεκριμένη τοποθεσία που η Λογοτεχνική Σχολή Οχρίδας ιδρύθηκε, η οποία αποτέλεσε κέντρο σλαβονικής λογοτεχνικής και πολιτισμικής δράσης, από την οποία και πέρασαν περισσότεροι από 3.500 μαθητές. ο Άγιος Κλήμης ετάφη στο συγκεκριμένο μοναστήρι, εντός μνήματος το οποίο είχε ο ίδιος χτίσει.

Κατά την περίοδο της οθωμανικής κυριαρχίας, η εκκλησία του Αγίου Κλήμη μετατράπηκε σε τζαμί, το οποίο ήταν γνωστό ως Ιμαρέτ Τζαμί, από το οποίο μονάχα ένα μικρό τμήμα του περιβόλου απομένει. Το τζαμί ανεγέρθηκε ως δωρεά και μνημείο από τον Σινάν Τσελεμπί, μέλος της διακεκριμένης τουρκικής οικογένειας των Οχριζάντε.Journey to Macedonia  Part II: St. Clement of Ohrid, Fr Samuel, Δεκέμβριος 2006

Πέραν των πολυάριθμων ανακατασκευών του μοναστηριού κατά την περίοδο της Οθωμανικής αυτοκρατορίας, προσφάτως έλαβαν χώρα εκτεταμένες εργασίες ανακατασκευής και ανασκαφής. Η ανακατασκευή ξεκίνησε στις 8 Δεκεμβρίου του 2000, ενώ η αρχική εκκλησία ανακατασκευάστηκε πλήρως στις 10 Δεκεμβρίου του 2002. Το μεγαλύτερο μέρος των λειψάνων του Αγίου Κλήμη επεστράφησαν στην εκκλησία.

 Βαπτιστήριο 
Στο Πλάοσνικ ανασκάφηκε το βαπτιστήριο της πεντάκλιτης βασιλικής, με αγκυλωτούς σταυρούς (σβάστικες) στο διακοσμημένο με μωσαϊκό δάπεδο, το οποίο χρονολογείται από την περίοδο μεταξύ του 4ου και του 6ου αιώνα. Πιστεύεται πως η συγκεκριμένη παλαιοχριστιανική βασιλική στο Πλάοσνικ, στη θέση της οποίας ανεγέρθηκε το Μοναστήρι του Αγίου Κλήμη κατά την διάρκεια του 9ου αιώνα, ήταν αφιερωμένη στο Άγιο Απόστολο Παύλο. Στη Λίχνιδα (σημερινή Οχρίδα) ο Απόστολος Παύλος κήρυξε το Χριστιανισμό κατά τη διάρκεια του 1ου αιώνα π.Χ.Institute of Conservation and Restoration and Museum – Ohrid; Plaoshnik, Then and now -Brochure No. 6

Στις 10 Οκτωβρίου του 2007 μία συλλογή περίπου 2.383 Ενετικών νομισμάτων ανακαλύφθηκε από αρχαιολόγους, ενώ πραγματοποιούσαν ανασκαφές εντός του μοναστηριού. Ένας σημαντικός αρχαιολόγος προερχόμενος από την ΠΓΔΜ, ο Πάσκο Κούζμαν, υποστήριξε πως τα νομίσματα αυτά είναι εξαιρετικής σημασίας, καθώς αποδεικνύουν πως η Οχρίδα και η Βενετία διατηρούσαν μεταξύ τους εμπορικές σχέσεις.Culture – Republic of Macedonia  Archaeology – Depot with Venetian Silver Coins Excavated, Večer, 10 Οκτωβρίου 2007

 Δείτε επίσης 
Οχρίδα (πόλη)
Μοναστήρι Αγίου Παντελεήμονα (Οχρίδα)

 Παραπομπές 

 Έκθεση Φωτογραφιών 

Κατηγορία:Αρχαιολογικοί τόποι στη Βόρεια Μακεδονία
Κατηγορία:Οχρίδα